Heanmar

|-
|
|-
|}
De Heanmar is in drûchmakkerij en eardere mar tusken Koudum en Hylpen. Yn 1858 waard de 177 hektare grutte mar drûchlein. De namme komt fan de plant heanen (Juncus subuliflorus) dy't hjir in soad groeide.

De polder dy't ûntstie nei de drûchlizzing is in lânbougebiet mei in bytsje bebouwing en leit op it djipste punt 2,5 meter ûnder NAP. Tsjintwurdich is de polder yn behear by Steatsboskbehear. Der stiet ûnder oare in fûgelsjochhutte. 

 Natoergebiet 
In stik fan 4 bunder fan de polder is eigendom fan It Fryske Gea. It lân wurdt beheard lykas it eartiidske boerelân. Yn de blomrike greiden bloeie bûterblom, pinksterblom, koweblomke, hynsteblom en surk. Yn it gebiet briede tsjirken, ljippen, ljurken en in soad skriezen.

 Sjoch ek 
 Ynpolderingen yn Súdwest-Fryslân

Kategory:Koudum
Kategory:Polder yn Fryslân
Kategory:Eardere mar yn Fryslân 
Kategory:Geografy fan Himmelumer Aldefurd
Kategory:Geografy fan Nijefurd
Kategory:Geografy fan Súdwest-Fryslân